[{"text_idx": "#000000", "text": "Iga tarbitud alkoholikoguse (nt pokaali veini vo\u0303i pitsi viina) ko\u0303rvale joo alati va\u0308hemalt klaas vett, et Sul endal ja teistel oleks hea olla."}, {"text_idx": "#000001", "text": "Vee tarbimine annab vajaliku aja, et eelmise klaasikese mo\u0303ju avalduda jo\u0303uaks ja saaks otsustada, kas ja\u0308rgmist tarbida."}, {"text_idx": "#000002", "text": "Toit ja jook ka\u0308ivad ka\u0308sika\u0308es"}, {"text_idx": "#000003", "text": "Joogikultuur on osa toidukultuurist, seega naudi veini, kokteili vo\u0303i napsu koos toiduga."}, {"text_idx": "#000004", "text": "Joogikultuur on osa toidukultuurist, seega naudi veini, kokteili vo\u0303i pitsikest kangemat alkoholi koos toiduga."}, {"text_idx": "#000005", "text": "Alkoholi vahele vee tarbimine annab vajaliku aja, et eelmise klaasikese mo\u0303ju avalduda jo\u0303uaks ja saaksid otsustada, kas ja\u0308rgmist klaasikest tarbida."}, {"text_idx": "#000006", "text": "0,33 liitrit 4,5% o\u0303lut ja pokaal (120 ml) 12% veini sisaldavad sama palju etanooli kui pits 37,5% viina. Alkohol on alkohol!"}, {"text_idx": "#000007", "text": "Alkohol on mo\u0303eldud tarbimiseks ainult ta\u0308isealistele isikutele."}, {"text_idx": "#000008", "text": "A\u0308ra istu rooli, a\u0308ra uju"}, {"text_idx": "#000009", "text": "A\u0308ra istu rooli ega mine ujuma, kui oled tarbinud alkoholi."}, {"text_idx": "#000010", "text": "Raseduse ajal alkoholi tarbimine on rangelt mitte-soovitatav."}, {"text_idx": "#000011", "text": "Kui vo\u0303tad, vo\u0303ta vett vahele ka kodus, so\u0303bra juures vo\u0303i suvilas"}, {"text_idx": "#000012", "text": "Tulenevalt eriolukorrast ja sellega kaasnetevast reeglitest tuletasime kevadel meelde, et vo\u0303taksid vett vahele ka juhul, kui tarbid alkohoolseid jooke kodus, so\u0303bra juures, suvilas vo\u0303i mujal. Lisaks, pea alati meeles, et joogikultuur on osa so\u0308o\u0308gikultuurist \u2013 nautige alkohoolseid jooke koos toiduga. Need po\u0303himo\u0303tted on ajakohased ka ta\u0308na, kui o\u0308o\u0308elu on piirangute to\u0303ttu pa\u0308rsitud ning enamik koosviibimisi toimub kodudes."}, {"text_idx": "#000014", "text": "Tarbides alkoholi, va\u0308ljutab keha tavapa\u0308rasest rohkem vett, sest maks vajab alkoholi la\u0308bito\u0308o\u0308tamiseks vett. Alkohol suurendab urineerimisvajadust, mis omakorda va\u0308ljutab organismist vett. Tarbides alkoholi ko\u0303rvale liiga va\u0308he vett, alustab maks teiste organite veevarude kasutamist ja tulemuseks on vedelikupuudus. Juues iga alkohoolse joogi vahele klaasi vett, on vo\u0303imalik keha vedelikutaset taastada ning ennetada vedelikupuuduse tekkimist. Lisaks aeglustab alkoholile vee vahele joomine alkoholi tarbimise tempot ning aitab tunnetada piiri, mil ja\u0308rgmine alkohoolne jook oleks liiast."}, {"text_idx": "#000015", "text": "Missugust vett juua alkoholi vahele?"}, {"text_idx": "#000017", "text": "Tihti tehakse vee serveerimisel see viga, et vett serveeritakse liiga ku\u0308lmalt. Vee serveerimisel nii alkoholi kui ka toidu juurde ei tohiks pakkuda liiga ku\u0308lma vett. Ku\u0308lm temperatuur halvab maitsetunnetuse mo\u0303neks ajaks ja na\u0308iteks veinist vo\u0303i muust pakutavast joogist ei saada elamust. Kergelt jahutatud vesi on parim valik joogi ja so\u0308o\u0308gi ko\u0303rvale."}, {"text_idx": "#000018", "text": "Vett serveeritakse vastavalt valitud joogile ja so\u0308o\u0308gile. Laias laastus vo\u0303ib alkohoolsed joogid jagada maitseomadustele tuginedes kaheks: kergema ja delikaatsema maitsega joogid ning tugeva maitse ja tekstuuriga joogid. Neutraalne rahulik vesi sobib ha\u0308sti kergema ja delikaatsema maitsega alkohoolsete jookide kaaslaseks. Karboniseeritud veed sobivad ha\u0308sti tugevamate maitsete ja tekstuuridega, sest mulliga vesi aitab lahustada tugevama joogi maitseid ja ta\u0308nu sellele ja\u0308a\u0308b ja\u0308relmaitse no\u0308 puhas. Kui so\u0308o\u0308gi ko\u0303rvale pakutakse juba su\u0308sihappegaasiga jooke nagu na\u0308iteks prosecco vo\u0303i vahuvein, siis on parem nautida vett, milles ei ole su\u0308sihappegaasi."}, {"text_idx": "#000019", "text": "Vee valimisel joogi ja so\u0308o\u0308gi ko\u0303rvale peab ja\u0308lgima, et see ei oleks tugeva mineraalsuse ja soolasusega, sest spetsiifiline maitse vo\u0303ib hakata segama joogi tunnetamist."}, {"text_idx": "#000020", "text": "Maailmas on tuhandeid veebra\u0308nde, kuid kui ka\u0308epa\u0308rast pole pudelivett, siis sobib alkoholi vahele joomiseks ha\u0308sti ka kraanivesi."}, {"text_idx": "#000021", "text": "Kraanivee osas on inimestel mitmeid eelarvamusi. Osa inimesi ei joo po\u0303himo\u0303ttekindlalt kunagi kraanivett. Kraanivee maitse- ja lo\u0303hnaomadusi vo\u0303ivad mo\u0303jutada nii veeallikas kui ka veeto\u0308o\u0308tlus. Seega ei saa kraanivee puhul u\u0308hest soovitust anda. Oluline on, et kraaniveel puuduks ko\u0303rvalmaitse ja -lo\u0303hn, mis vo\u0303iks toidu ning joogi maitset ja elamust rikkuda."}, {"text_idx": "#000022", "text": "Vee maitsestamine on levinud praktika mitmetes toidukohtades ja baarides, mis on tore, kui joote lihtsalt vett. Juhul kui olete nautimas mo\u0303nda peent jooki vo\u0303i delikaatset rooga, siis hakkab maitsestamisel kasutatud tooraine tugevalt mo\u0303jutama ka so\u0308o\u0308gi ning joogi maitseid, millel vo\u0303ib olla soovimatu ko\u0303rvalmo\u0303ju kogu elamusele."}, {"text_idx": "#000024", "text": "Olulisem sellest, missugust marki vett juuakse, on see, et vett jooksid."}, {"text_idx": "#000025", "text": "Kokteilide puhul ei saa alkoholile lisatud mahla vo\u0303i muud jooki arvestada vedelikuna, mis aitab sa\u0308ilitada keha veetasakaalu. Nii ei saa me viinakokteili puhul arvestada viina ja mahla eraldi, sest tegemist on lihtsalt viinast lahjema alkohoolse joogiga."}, {"text_idx": "#000026", "text": "Mahl ja ko\u0303rge suhkrusisaldusega joogid ei sobi ha\u0308sti keha vedelikutasakaalu hoidmiseks. Seepa\u0308rast eelista vo\u0303imalusel just vett."}, {"text_idx": "#000027", "text": "Kampaaniat viib la\u0308bi Alkoholitootjate ja Maaletoojate Liit (ATML). Eesma\u0308rgiks on edendada vastutustundlikku ja teadlikku alkoholitarbimiskultuuri ning va\u0308hendada alkoholi liigtarbimisest tekkivaid kahjusid."}, {"text_idx": "#000030", "text": "Kaardirakenduselt leiad meelelahutuskohad, kes va\u0308hemalt juulikuus pakuvad alkoholi ko\u0303rvale tasuta joogivett. Vali peokohaks vastutustundlik asutus. Kliki kaardil olevale ikoonile, et na\u0308ha rohkem infot asukoha kohta."}]